मेघना नदी
मेघना नदी (बांग्ला: মেঘনা নদী) बांग्लादेश की एक मुख्य नदी है। यह गंगा नदी के मुहाने पर (डेल्टा) बनाने वाली तीन मुख्य सहायक नदियों में से एक है। इन नदियों से विश्व का सबसे बड़ा डेल्टा, सुंदरवन बनता है, यहा सुंदरी नामक वृक्ष पाया जाता है िजस कारण इसे सुंदरवन का डेलटा कहते है!जो बंगाल की खाड़ी में खुलता है। मेघना में पद्मा नदी चांदपुर जिला में मिलती है और अंततः ये भोला जिला में बंगाल की खाड़ी में मिल जाती है। पूरी तरह बांग्लादेश की सीमाओं के भीतर सीमित नदियों में मेघना नदी सबसे चौड़े पाट वाली है। भोला के निकट एक बिंदु पर यह १२ कि.मी चौड़ी है। अपने अंतिम पड़ावों में नदी लगभग सीधी रेखा में बहती है। अपने बहुत ही शांत एवं सौम्य दृश्य के बावजूद भी यह नदी प्रत्येक वर्ष बहुत सए जान व माल की हानि का कारण बनती है। ढेरों फेरी सेवा की नावें इसमें डूबती हैं, जो सैंकड़ों की मृत्यु का कारण होती हैं। खासकर यह चांदपुर जिला के पास बहुत ही खतरनाक है।
दक्कन का पठार
पठार का उत्तर-पश्चिमी हिस्सा लावा प्रवाह या आग्नेय चट्टानों से बना है जिसे डेक्कन ट्रैप्स के नाम से जाना जाता है। यह चट्टानें पूरे महाराष्ट्र और गुजरात और मध्य प्रदेश के हिस्सों में फैली हुई हैं, जिससे यह दुनिया के सबसे बड़े ज्वालामुखी प्रांतों में से एक है। इसमें 2000 मीटर (6,600 फीट) से अधिक फ्लैट-लेट बेसाल्ट लावा प्रवाह शामिल है और यह पश्चिम-मध्य भारत में लगभग 500,000 वर्ग किलोमीटर (190,000 वर्ग मील) के क्षेत्र को कवर करता है। लावा प्रवाह द्वारा कवर किए गए मूल क्षेत्र का अनुमान 1,500,000 वर्ग किलोमीटर (580,000 वर्ग मील) जितना अधिक है। बेसाल्ट की मात्रा 511,000 क्यूबिक किमी होने का अनुमान है। यहाँ पाई जाने वाली मोटी गहरी मिट्टी (जिसे गाद कहा जाता है) कपास की खेती के लिए उपयुक्त है।